Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (1) annetun Euroopan parlamentin ja neuvoston asetuksen (EU) 2016/399 2 artiklan 16 kohdassa tarkoitettujen oleskelulupien julkaistun luettelon päivitys

(2019/C 46/05)

Henkilöiden liikkumista rajojen yli koskevasta yhteisön säännöstöstä (Schengenin rajasäännöstö) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/399 (2) 2 artiklan 16 kohdassa tarkoitettujen oleskelulupien luettelo julkaistaan jäsenvaltioiden Schengenin rajasäännöstön 39 artiklan mukaisesti komissiolle toimittamien tietojen perusteella.

Tiedot julkaistaan Euroopan unionin virallisessa lehdessä, minkä lisäksi ne päivitetään kuukausittain muuttoliike- ja sisäasioiden pääosaston verkkosivuilla.

ROMANIA

EUVL:ssä C 77, 15.3.2014 julkaistun luettelon korvaaminen:

LUETTELO JÄSENVALTIOIDEN MYÖNTÄMISTÄ OLESKELULUVISTA

I Neuvoston asetuksella (EY) N:o 1030/2002, sellaisena kuin se on muutettuna, säädetyn yhtenäisen kaavan mukaisesti myönnetyt oleskeluluvat

1. PERMIS DE ȘEDERE PE TERMEN LUNG (pitkäaikainen oleskelulupa)

Tämän asiakirjan valmistaa valtion painolaitos Compania Națională Imprimeria Națională SA Pitkäaikainen oleskelulupa on henkilöllisyysasiakirja, joka myönnetään ulkomaalaiselle Romanian kansalaisen perheenjäsenelle 10 vuodeksi, jos hänelle on myönnetty oikeus pitkäaikaiseen oleskeluun, ja muille ulkomaalaisille 5 vuodeksi.

Sellaiselle henkilölle myönnettävään pitkäaikaiseen oleskelulupaan, jolla on oikeus pitkäaikaiseen oleskeluun sen vuoksi, että hänellä on aiemmin ollut EU:n sininen kortti, merkitään ”Fost posesor de Carte albastră a UE” (entinen EU:n sinisen kortin haltija).

Romaniassa kansainvälistä suojelua saavalle henkilölle myönnettävään pitkäaikaiseen oleskelulupaan merkitään ”Protecţie internaţională acordată de RO la [data]” (Romanian myöntämä kansainvälinen suojelu [päiväys]).

2. PERMIS DE ȘEDERE TEMPORARĂ (tilapäinen oleskelulupa)

Tämän asiakirjan valmistaa Imprimeria Națională. Se on voimassa 1–5 vuotta sen mukaan, mihin tarkoitukseen asiakirja on myönnetty. Tilapäinen oleskelulupa on sellaiselle ulkomaalaiselle myönnettävä henkilöllisyysasiakirja, jolle on myönnetty oleskeluoikeus tai jonka oleskeluoikeutta on jatkettu tai joka saa kansainvälistä suojelua. Tilapäisen oleskeluluvan voimassaoloaika on 3 vuotta pakolaisaseman saaneella ja 2 vuotta toissijaista suojelua saavalla henkilöllä.

Tilapäiseen oleskelulupaan merkitään kohtaan ”tipul permisului” (lupatyyppi) teksti ”Permis de ședere temporară” (väliaikainen oleskelulupa) ja kohtaan ”Observaţii” (huomautuksia) maininta oleskelun tarkoituksesta seuraavasti: ”activități economice” (taloudellinen toiminta), ”activități profesionale” (ammatillinen toiminta), ”activități comerciale” (kaupallinen toiminta), ”studii (doctorand/elev/masterand/resident/specializare/student/student an pregătitor)” (opinnot: (tohtoriopiskelija / koululainen / maisteriopiskelija / erikoistuva lääketieteen opiskelija / erikoistuva opiskelija / opiskelija / opintojen valmisteleva vuosi)), ”alte calități studii – absolvent” (muut opinnot – vastavalmistunut), ”reîntregirea familiei” (perheenyhdistäminen), ”activități religioase” (hengellinen toiminta), ”activități de cercetare științifică” (tieteellinen tutkimustoiminta), ”alte scopuri (tratament medical/administrator/formare profesională/voluntariat//apatrid de origine română)” (muu tarkoitus: (lääketieteellinen hoito / johtotehtävät / ammatillinen koulutus / vapaaehtoistyö / romanialaista alkuperää oleva kansalaisuudeton henkilö)). Lisäksi tähän kohtaan merkitään henkilötunnus.

”Huomautuksia” -kenttään voidaan lisätä merkintä ”drept de muncă” (oikeus työskennellä), jos oleskeluluvan haltijalla on oikeus työskennellä Romanian alueella.

Kun on kyse Romaniassa suojeluaseman saaneen ulkomaalaisen oleskeluluvasta, kohdassa ”Observatii” (huomautuksia) mainittava oleskelun tarkoitus voi olla ”Refugiat” (pakolainen), jolloin lupa on voimassa 3 vuotta, tai ”Protecție subsidiară” (toissijainen suojelu), jolloin lupa on voimassa 2 vuotta. Lisäksi merkitään henkilötunnus.

3. CARTEA ALBASTRA A UE – Direktiivin 2009/50 mukainen EU:n sininen kortti.

Tämän asiakirjan valmistaa Imprimeria Naţională. EU:n sininen kortti on enintään 2 vuoden ajan voimassa oleva henkilöllisyysasiakirja, joka myönnetään ulkomaalaiselle, jonka oikeutta tilapäiseen oleskeluun erittäin pätevänä työntekijänä on jatkettu tai jolle on myönnetty tämä oikeus ilman viisumivelvollisuutta. Kohtaan ”tipul de permis” (lupatyyppi) merkitään ”carte albastră a UE” (EU:n sininen kortti) ja kohtaan ”Observații” (huomautuksia) merkitään ”înalt calificat” (erittäin pätevä) sekä ”drept de muncă” (oikeus työskennellä). Asiakirjassa vahvistetaan, että sen haltija on erittäin pätevä työntekijä, jolla on oikeus oleskella ja työskennellä Romanian alueella.

4. PERMIS UNIC (YHDISTELMÄLUPA)

Henkilökortti, jonka myöntää ulkomaalaiselle maahanmuuttovirasto (Inspectoratul General pentru Imigrări). Asiakirjassa vahvistetaan, että sen haltijalla on oikeus oleskella ja työskennellä Romanian alueella.

Kun ulkomaalaisella on tilapäinen oleskeluoikeus työskentelyä varten, kohtaan ”tipul de permis” (lupatyyppi) merkitään ”permis unic” (yhdistelmälupa), ja kohtaan ”observații” (huomautuksia) merkitään ”drept de muncă” (oikeus työskennellä). Kausityöntekijälle lisätään täsmentävä merkintä ”sezonier”.

5. PERMIS DE ȘEDERE ÎN SCOP DE DETAȘARE (siirretyn työntekijän oleskelulupa)

Tämän henkilöllisyysasiakirjan myöntää maahanmuuttovirasto ulkomaalaiselle, jolla olevaa siirretyn tekijän tilapäistä oleskelulupaa on jatkettu tai jolle on myönnetty oikeus tällaiseen oleskeluun ilman viisumia. Asiakirjassa vahvistetaan siirretyn työntekijän oikeus oleskella ja työskennellä Romanian alueella.

Oleskeluoikeutta jatketaan enintään 1 vuodella 5 vuoden kuluessa siitä päivästä, jona jatkoaikaa on haettu.

Kun ulkomaalaisella on tilapäinen oleskeluoikeus siirrettynä työntekijänä työskentelyä varten, kohtaan ”tipul de permis” (lupatyyppi) merkitään ”permis de ședere în scop de detașare” (siirretyn työntekijän oleskelulupa) ja ”drept de muncă” (oikeus työskennellä).

Kun oleskelulupa myönnetään ulkomaalaiselle, jolle on myönnetty oleskeluoikeus yrityksen sisäisen siirron saaneena työntekijänä, kohtaan ”tipul de permis” (lupatyyppi) merkitään ”permis ICT” (yrityksen sisäisen siirron saaneen oleskelulupa), ja kohtaan ”observații” (huomautuksia) merkitään ”drept de muncă” (oikeus työskennellä) ja lisäksi ”ICT”.

Kun oleskelulupa myönnetään ulkomaalaiselle, jolle on myönnetty oleskeluoikeus yrityksen pitkäaikaisen sisäisen siirron saaneena liikkuvana työntekijänä, kohtaan ”tipul de permis” (lupatyyppi) merkitään ”permis mobile ICT” (yrityksen sisäisen siirron saaneen liikkuvan työntekijän oleskelulupa) ja kohtaan ”observații” (huomautuksia) merkitään ”drept de muncă” (oikeus työskennellä) ja lisäksi ”mobile ICT”.

II Direktiivin 2004/38/EY mukaisesti myönnetyt oleskeluasiakirjat (rekisteröintitodistukset / oleskelukortit), jotka eivät ole yhtenäisen kaavan mukaisia

1. CERTIFICAT DE ÎNREGISTRARE (rekisteröintitodistus)

Tämä yksipuolisesti turvapaperille painettu asiakirja myönnetään Euroopan unionin tai Euroopan talousalueen jäsenvaltion kansalaiselle tai Sveitsin valaliiton kansalaiselle, jolla on oikeus oleskella Romaniassa yli 3 kuukautta.

Rekisteröintitodistus on voimassa 5 vuotta myöntämispäivästä. Rekisteröintitodistus voidaan pyynnöstä myöntää alle 5 vuodeksi, kuitenkin vähintään 1 vuodeksi.

2. CARTE DE REZIDENȚĂ PENTRU MEMBRUL DE FAMILIE AL UNUI CETĂȚEAN AL UNIUNII (unionin kansalaisen perheenjäsenen oleskelukortti)

Tämä yksipuolisesti painettu kortti myönnetään ulkomaalaiselle, joka on Euroopan unionin tai Euroopan talousalueen jäsenvaltion kansalaisen perheenjäsen ja jolla on oikeus oleskella Romaniassa yli 3 kuukautta.

Oleskelukortti on voimassa enintään 5 vuotta myöntämispäivästä, kuitenkin enintään yhtä kauan kuin sen Euroopan unionin kansalaisen oleskelulupa, jonka perheenjäsen kortin haltija on.

3. CARTE DE REZIDENȚĂ PENTRU MEMBRUL DE FAMILIE AL UNUI CETĂȚEAN AL CONFEDERAȚIEI ELVEȚIENE (Sveitsin valaliiton kansalaisen perheenjäsenen oleskelukortti)

Tämä yksipuolisesti painettu kortti myönnetään ulkomaalaiselle, joka on Sveitsin valaliiton kansalaisen perheenjäsen ja jolla on oikeus oleskella Romaniassa yli 3 kuukautta.

Oleskelukortti on voimassa enintään 5 vuotta myöntämispäivästä, kuitenkin enintään yhtä kauan kuin sen Sveitsin valaliiton kansalaisen oleskelulupa, jonka perheenjäsen kortin haltija on.

4. CARTE DE REZIDENȚĂ PERMANENTĂ (pysyvä oleskelukortti)

Tämä yksipuolisesti painettu kortti myönnetään Euroopan unionin tai Euroopan talousalueen jäsenvaltion kansalaiselle tai Sveitsin valaliiton kansalaiselle, jolla on oikeus oleskella Romaniassa pysyvästi.

Pysyvä oleskelukortti on voimassa 10 vuotta lukuun ottamatta alle 14-vuotiaalle myönnettyä korttia, joka on voimassa 5 vuotta myöntämispäivästä.

5. CARTE DE REZIDENȚĂ PERMANENTĂ PENTRU MEMBRUL DE FAMILIE AL UNUI CETĂȚEAN AL UNIUNII (unionin kansalaisen perheenjäsenen pysyvä oleskelukortti)

Tämä yksipuolisesti painettu kortti myönnetään ulkomaalaiselle, joka on sellaisen Euroopan unionin tai Euroopan talousalueen jäsenvaltion kansalaisen perheenjäsen, jolla on pysyvä oleskeluoikeus Romaniassa.

Pysyvä oleskelukortti on voimassa 10 vuotta lukuun ottamatta alle 14-vuotiaalle myönnettyä korttia, joka on voimassa 5 vuotta myöntämispäivästä.

6. CARTE DE REZIDENȚĂ PERMANENTĂ PENTRU MEMBRUL DE FAMILIE AL UNUI CETĂȚEAN AL CONFEDERAȚIEI ELVEȚIENE (Sveitsin valaliiton kansalaisen perheenjäsenen pysyvä oleskelukortti)

Tämä yksipuolisesti painettu kortti myönnetään ulkomaalaiselle, joka on sellaisen Sveitsin valaliiton kansalaisen perheenjäsen, jolla on pysyvä oleskeluoikeus Romaniassa.

Pysyvä oleskelukortti on voimassa 10 vuotta, lukuun ottamatta alle 14-vuotiaalle myönnettyä korttia, joka on voimassa 5 vuotta myöntämispäivästä.

Aiemmat julkaisut

(1) Ks. luettelo aiemmista julkaisuista tämän päivityksen lopussa.

(2) EUVL L 77, 23.3.2016, s. 1.